EU-sælordningen - Publications Office of the EU
EU-sælordningen er en lovramme fra 2009, med hvilken der blev indført et generelt forbud mod at markedsføre sælprodukter på EU-markedet. Det skete som reaktion på offentlighedens moralske betænkeligheder ved dyrevelfærdsaspekterne ved sæljagt. Ordningen indeholder to undtagelser fra forbuddet, nemlig undtagelsen for inuitsamfundene og andre oprindelige samfund og undtagelsen for rejsende.
EU-sælordningen består af to retsakter: forordningen om handel med sælprodukter som blev ændret i 2015, og en forordning om certificeringssystemet for de sælprodukter, som stadig kan markedsføres på EU-markedet.